John Profumo

John Dennis Profumo (30. jaanuar 1915 London – 9. märts 2006 London) oli Briti poliitik, Suurbritannia sõjaminister 27. juulist 1960 kuni 5. juunini 1963.

1940. aastal valiti ta konservatiivide esindajana Suurbritannia parlamenti.http://www.britannica.com/biography/John-Profumo

8. juulil 1961 sai Profumo ühel peol tuttavaks modell Christine Keeleriga (sünd. 1942), kellega neil vähehaaval arenes välja armusuhe. Selle kõrvalt oli Christine Keeleril seksuaalsuhe ka Nõukogude Liidu sõjaväeatašeega Suurbritannias Jevgeni Ivanoviga.http://spartacus-educational.com/PRprofumo.htm

14. detsembril 1962 toimus vahejuhtum osteopaat Stephen Wardi (kes oli Profumot ja Keelerit teineteisele tutvustanud) korteris, kus viibisid külas Christine Keeler ja tema sõbranna Mandy Rice-Davies. Christine Keeleri armukade mustanahaline endine poiss-sõber John Edgecombe tulistas tema pihta lasu püstolist, kuid ei tabanud. Edgecombe arreteeriti kolm kuud hiljem ja mõisteti seitsmeks aastaks vangi. Christine Keeler kutsuti peamise tunnistajana kohtusse, kuid ta ei ilmunud kohale. Kuulujutud aga hakkasid levima ja 21. märtsil 1963 tehti parlamendis sel teemal järelepärimine. Järgmisel päeval tegi John Profumo avalduse milles teatas, et ta ei tunne Christine Keelerit ja neil ei ole kunagi mingit suhet olnud.http://spartacus-educational.com/JFKnovotny.htm

Mais 1963 algas kohtuprotsess doktor Stephen Wardi üle, keda süüdistati prostitutsiooni vahendamises. Protsessil esines tunnistajana ka Christine Keeler, kes vande all tunnistas, et tal oli olnud suhe John Profumoga.http://www.history.com/this-day-in-history/profumo-resigns-in-sex-scandal Tekkinud nn Profumo afääri tagajärjel tunnistas John Profumo 5. juunil 1963, et ta oli parlamendile valetanud, ja astus Suurbritannia sõjaministri ametikohalt tagasi.https://www.themonthly.com.au/issue/2013/may/1366950578/frank-bongiorno/profumo-affair-50-years

Isiklikku
1954. aastast oli John Profumo abielus näitleja Valerie Hobsoniga (1917–1998).http://www.powell-pressburger.org/Obits/Hobson/Telegraph2.html Nende poeg David Profumo (sünd. 1955) on kirjanik.http://dbpedia.org/page/David_Profumo

Viited

Kategooria:Suurbritannia poliitikud
Kategooria:Sündinud 1915
Kategooria:Surnud 2006